EkBass/fiwiki-20250220-pages-articles huggingface dataset:
Varjokissa

Varjokissa (), oikealta nimeltään Katherine Pryde, on Marvelin sarjakuvahahmo, joka seikkailee Ryhmä-X:n joukoissa. Hänen lempinimensä on Kitty tai Katja. Kittyn mutanttikykynä on kyky muuttaa molekyylirakennettaan ja näin kävellä esimerkiksi seinän lävitse. Hän pystyy myös muuttamaan jonkun muun aineettomaksi ja pääsee myös maan alle. Kitty on myös tietokonenero sekä lahjakas tanssija. Kittyllä on pienikokoinen lemmikkilohikäärme nimeltä Lockheed. Kitty liittyi Ryhmä-X:ään, kun professori Xavier oli havainnut Kittyn voimat Cerebro-laitteellaan. Xavier tuli Kolossin, Stormin ja Wolverinen kanssa kysymään Kittyn vanhemmilta saako hän liittyä "Professori Xavierin lahjakkaiden nuorten kouluun", jotta Kitty voisi opetella hallitsemaan voimiaanRyhmä-X #4 (1985). Professorin jäätyä juttelemaan vanhemmille muu joukko vei Kittyn kahville läheiseen kuppilaan jossa Ryhmä-X joutui Valkoisen Kuningattaren väijytykseen. Myöhemmin Varjokissa (joka on tunnettu myös nimillä Ariel ja Sprite) ihastui Kolossiin ja he seurustelivat pitkään. Heidän suhteensa katkesi myöhemmin, ja aikanaan Kitty siirtyi Yhdysvalloista Isoon-Britanniaan Excaliburin riveihin yhdessä Painajaisen kanssa. Myöhemmin Kitty palasi Ryhmä-X:n mukaan. Kun Kolossi näennäisesti kuoli, Kitty vei Peterin tuhkat Venäjälle ja vetäytyi supersankarin roolista keskittyäkseen yliopisto-opiskeluihinsa. Kitty palasi kuitenkin Ryhmä-X:n riveihin Kykloopin pyynnöstä, ei enää opiskelijana vaan tietotekniikan opettajana. Kittyn paluun jälkeisellä tehtävällä ryhmä löysi Kolossin elävänä. Kolossi palasi Ryhmä-X:n riveihin, ja nykyisin hänen ja Kittyn suhde on syttynyt jälleen (Ryhmä-X:n lehdet 2006). Elokuvissa Varjokissaa on näytellyt yhteensä kolme näyttelijää. Ensimmäisessä elokuvassa häntä esittää Sumela Kay, elokuvassa X-Men 2 Katie Stuart, sekä elokuvissa X-Men: Viimeinen kohtaaminen ja X-Men: Days of Future Past Ellen Page. == Lähteet == Luokka:Marvel- universumin mutantit Luokka:Ryhmä-X Luokka:Kuvitteelliset nerot Luokka:Marvel- universumin kamppailulajien harrastajat
Zavhan

Zavhan () on yksi Mongolian 21 provinssista. Se sijaitsee maan luoteisosassa ja rajautuu Hövsgölin, Arhangain, Bajanhongorin, Govi-Altain, Hovdin ja Uvsin provinsseihin sekä pohjoisessa Venäjään. Siellä on vuoden 2010 väestönlaskennan mukaan 64 924 asukasta ja sen pinta-ala on 82 500 neliökilometriä. Provinssin pääkaupunki on Uliastai. Provinssi on saanut nimensä Zavhanjoelta. == Aluejako == Provinssi on jaettu Uliastain kaupunkiin ja 23 pienempään alueeseen, sumiin. Ne ovat: Sum Mongoliksi Väkiluku (2015) Aldarhaan Алдархаан 2 714 Asgat Асгат 938 Bajanhairhan Баянхайрхан 1 720 Bajantes Баянтэс 2 544 Dörvölžin Дөрвөлжин 2 051 Erdenehairhan Эрдэнэхайрхан 1 521 Ider Идэр 2 449 Ih-Uul Их-Уул 6 068 Jaruu Яруу 1 907 Nömrög Нөмрөг 1 753 Otgon Отгон 2 630 Santmargats Сантмаргац 1 536 Šilüüstei Шилүүстэй 1 736 Songino Сонгино 1 498 Telmen Тэлмэн 2 675 Tes Тэс 2 803 Tosontsengel Тосонцэнгэл 8 885 Tsagaantšuluut Цагаанчулуут 1 247 Tsagaanhairhan Цагаанхайрхан 1 232 Tsetsen-Uul Цэцэн-Уул 1 680 Tudevtei Түдэвтэй 1 856 Uliastai* Улиастай 15 938 Urgamal Ургамал 1 210 Zavhanmandal Завханмандал 1 050 == Kuvia == Tiedosto:Prostration Boards Facing Otgontenger Mountain - Zavkhan Aimag, Mongolia.JPG|Rukoiluun käytettyjä alustoja suunnattuna Otgontengervuorelle Tiedosto:Otgon tenger uul 2009.jpg|Pyhä Otgontengervuori Tiedosto:Donoi Airport - Uliastai, Zavkhan aimag, Mongolia.JPG|Donoin lentoasema Uliastaissa == Lähteet == == Aiheesta muualla == * Provinssin internetsivut Luokka:Mongolian provinssit
Kuninkaallinen laivasto

Kuninkaallinen laivasto voi viitata seuraaviin nykyisiin tai entisiin laivastoihin: *Alankomaiden kuninkaallinen laivasto *Australian kuninkaallinen laivasto *Belgian kuninkaallinen laivasto *Britannian kuninkaallinen laivasto *Brunein kuninkaallinen laivasto *Jugoslavian kuninkaallinen laivasto *Italian kuninkaallinen laivasto *Intian kuninkaallinen laivasto *Itävalta-Unkarin kuninkaallinen laivasto *Kanadan kuninkaallinen laivasto *Kreikan kuninkaallinen laivasto *Malesian kuninkaallinen laivasto *Marokon kuninkaallinen laivasto *Norjan kuninkaallinen laivasto *Omanin kuninkaallinen laivasto *Preussin kuninkaallinen laivasto *Ruotsin kuninkaallinen laivasto *Saudi-Arabian kuninkaallinen laivasto *Sardianian kuninkaallinen laivasto *Skotlannin kuninkaallinen laivasto *Tanskan kuninkaallinen laivasto *Thaimaan kuninkaallinen laivasto *Uuden-Seelannin kuninkaallinen laivasto
Hirmuvalta

Hirmuvalta eli terrori on valtaa, joka perustuu väkivaltaisiin keinoihin ja herättää kauhua. Alkuaan terroriksi (ransk. terreur) kutsuttua toimintaa harjoittivat Ranskan suuren vallankumouksen myötä valtaan nousseet radikaalit jakobiinit, jotka teloittivat todellisia ja luuloteltuja poliittisia vastustajiaan giljotiinilla. Ranskalaiset itse viittaavat tuohon ajanjaksoon terrorin aikana. Jakobiinijohtaja Maximilien Robespierre näki sanassa myönteisen merkityksen ja hänen mukaansa terrori edusti oikeutta ja hyvettä. Terrorin psykologiset vaikutukset vastustajan kannattajiin edistävät sen käyttäjän omia poliittisia, sotilaallisia tai uskonnollisia tavoitteita. Sodankäynnin kiinalainen teoreetikko Sun Tzu määritteli 400-luvulla ennen ajanlaskun alkua terrorin ytimen seuraavasti: Tapa yksi, pelota tuhansia. ==Katso myös== * Tyranni * Despotismi * Terrorismi ==Lähteet== Luokka:Väkivalta Luokka:Pelko Luokka:Sodankäynti
Dundgovi

Dundgovi () on yksi Mongolian 21 provinssista. Se sijaitsee maan keskiosassa Ulan Batorin eteläpuolella ja rajautuu Tövin, Govisümberin, Dornogovin, Ömnögovin ja Övörhangain provinsseihin. Siellä on vuoden 2010 väestönlaskennan mukaan 38 543 asukasta ja sen pinta-ala on 74 700 neliökilometriä. Provinssin pääkaupunki on Mandalgovi. == Aluejako == Provinssi jakaantuu 15 pienempään osaan, sumiin. Ne ovat: Sum Mongoliksi Väkiluku (2015) Adaatsag Адаацаг 2 801 Bajanžargalan Баянжаргалан 1 189 Delgerhangai Дэлгэрхангай 2 158 Delgertsogt Дэлгэрцогт 1 547 Deren Дэрэн 2 026 Erdenedalai Эрдэнэдалай 5 590 Govi-Ugtaal Говь-Угтаал 1 574 Gurvansaihan Гурвансайхан 2 073 Huld Хулд 2 295 Luus Луус 1 791 Saihan-Ovoo Сайхан-Овоо 2 136 Saintsagaan Сайнцагаан 14 294 Tsagaandelger Цагаандэлгэр 975 Ölziit Өлзийт 2 319 Öndöršil Өндөршил 1 410 == Kuvia == Tiedosto:ErdenedalaiTemple.jpg|Temppeli Erdenedalaissa Tiedosto:Ongiin Chiid9.JPG|Ongin luostarin raunioita Tiedosto:Baga Gazaryn Chuluu15.JPG|Baga Gazryn Tšuluun kivimuodostelmia == Lähteet == == Aiheesta muualla == Luokka:Mongolian provinssit
Tyranni

Tyranni () eli hirmuhallitsija on nykykielenkäytössä hallitsija, joka harjoittaa väkivaltaisiin keinoihin perustuvaa, kauhua herättävää vallankäyttöä. Tällaisesta hirmuhallinnosta käytetään vastaavasti nimeä tyrannia. == Antiikki == Alkujaan antiikin Kreikassa tyranni tarkoitti henkilöä, joka puoluetaisteluissa 600- ja 500-luvuilla eaa. anasti kansan avulla vallan. Sanaan ei aluksi sisältynyt moraalista paheksuntaa. Ateenalaisen demokratian kehittyessä 500-luvulta eaa. lähtien tyranni- nimikkeeseen alkoi kuitenkin liittyä nykyisenkaltaisia kielteisiä mielleyhtymiä.Castren & Pietilä-Castren 2000, s. 604 == Nykyaika == Nykyään tyrannilla tarkoitetaan yleensä nimenomaan hirmuhallitsijaa. Aristoteleelta on peräisin jaottelu valistuneeseen itsevaltiuteen ja tyranniuteen, jossa valtaa väärinkäytetään alamaisten kaltoin kohtelemiseen. Valistusaikakaudelta lähtien monia vallankumouksia, muun muassa Ranskan suurta vallankumousta ja Yhdysvaltain itsenäistymistä, perusteltiin itsevaltaisen kuninkaan tyrannimaisella vallankäytöllä. == Katso myös == *Sic semper tyrannis *Despotismi *Diktaattori == Lähteet == * === Viitteet === Luokka:Antiikin Kreikan politiikka Luokka:Hallitsijat Luokka:Poliittiset järjestelmät Luokka:Politiikan käsitteet Luokka:Seulonnan keskeiset artikkelit
Real Salt Lake

Real Salt Lake on yhdysvaltalainen jalkapalloseura, jonka joukkue pelaa Major League Soccer -liigassa. Seuran kotistadion on 20 000 -paikkainen America First Field Utahin Sandyssä. Real Salt Lake kuuluu MLS:n läntiseen konferenssiin. Seura pelasi ensimmäisen kautensa MLS:ssä vuonna 2005. MLS:n pudotuspeleihin se pääsi ensimmäisen kerran kaudella 2008, ja vuotta myöhemmin kaudella 2009 se saavutti liigan mestaruuden. Tuolloin se voitti MLS Cup -loppuottelussa Los Angeles Galaxyn. Real Salt Laken pääkilpakumppani on Colorado Rapids. Seurat ovat pelanneet vuodesta 2005 lähtien Rocky Mountain Cupin voitosta. Palkinnon voittaa vuosittain se seura, joka kerää enemmän pisteitä keskinäisistä otteluista MLS:n runkosarjassa. Seuran nimi Real (äännetään ) tulee espanjan kielestä ja tarkoittaa ”kuninkaallista”. Espanjassa näin nimettyjä seuroja on useita, tunnetuimpana Real Madrid, jonka kanssa Real Salt Lake on luonut yhteistyösuhteen. Real Salt Laken merkittävin kannattajaryhmä on The Loyalists. == Joukkue == === Kokoonpano === Päivitetty: 16. elokuuta 2023 == Lähteet == == Aiheesta muualla == * Seuran sivusto Luokka:Utahin urheilu Luokka:Yhdysvaltalaiset jalkapalloseurat
The Razors Edge

The Razors Edge on hard rock -yhtye AC/DC:n kahdestoista studioalbumi, joka julkaistiin lokakuussa 1990. Se oli yhtyeelle menestys, hittisinglejä albumilta olivat muun muassa "Thunderstruck" ja "Moneytalks" - molemmat kappaleita, joista on sittemmin muodostunut vakionumeroita yhtyeen liveshow'ssa. Albumi nousi toiseksi Billboardin Top 200 -listalla ja se on myynyt Yhdysvalloissa viisi miljoonaa kappaletta. Uutena jäsenenä yhtyeessä soitti levyllä rumpali Chris Slade. Kaikki kappaleet levyllä ovat Youngin veljesten käsialaa. Koska Johnson oli hiljattain joutunut läpikäymään vaikean avioeron, ensimmäistä kertaa AC/DC:n historiassa Youngin veljekset Angus ja Malcolm myös kahdestaan kirjoittivat kaikki sanoitukset. The Razor's Edge julkaistiin remasteroituna vuonna 2003 osana AC/DC remasters -sarjaa. ==Kappaleet== ==Kokoonpano== *Brian Johnson – laulu *Angus Young – soolokitara *Malcolm Young – rytmikitara, taustalaulu *Cliff Williams – basso, taustalaulu *Chris Slade – rummut, perkussiot ==Tuotanto== *Tuottaja: Bruce Fairbairn *Miksaus: Mike Fraser *Remasterointi (2003): George Marino (Sterling Sound) ==Arvostelut== *All Music Guide -sivuston arvostelu: [ Allmusic.com review] *Rolling Stone -lehden arvostelu: == Lähteet == == Aiheesta muualla == * Luokka:AC/DC:n albumit Luokka:Vuoden 1990 albumit
Damian Marley

Damian Robert Nesta "Jr. Gong" Marley (s. 21. heinäkuuta 1978 Kingston, Jamaika) on jamaikalainen muusikko. Hän on reggaemuusikko Bob Marleyn nuorin poika. Hänen äitinsä on Cindy Breakspeare. Hänen isoin hittinsä on kappale "Welcome to Jamrock", joka on myös elokuvan Shottas tunnusmusiikki. Kappaleessa on samplattu reggaelaulaja Ini Kamozen kappaletta "World a reggae", joka sai myös nostetta tästä uudelleenversioinnista. == Elämä ja ura == Marley syntyi Jamaikalla Kingstonissa vuonna 1978. Hän on esiintynyt jo 13-vuotiaasta lähtien. Hänen debyyttialbuminsa Mr. Marley julkaistiin vuonna 1996, seuraava levy Halfway Tree vuonna 2001 ja kolmas albumi Welcome to Jamrock syyskuussa 2005. Viimeisenä mainittu levy on tuonut Gongille kaksi Grammy-palkintoa sekä reggaen historian parhaita albumimyyntilukuja. == Diskografia == * 1996 - Mr. Marley * 2001 - Halfway Tree * 2003 - Educated Fools Riddim * 2005 - Welcome to Jamrock * 2008 - Rare Joints * 2010 - Distant Relatives (Nasin kanssa) * 2011 - SuperHeavy (Damian Marley, Mick Jagger, Dave Stewart, Joss Stone, A. R. Rahman) * 2012 - Make It Bun Dem After Hours (Skrillexin kanssa) * 2013 - Set Up Shop Volume 1 * 2014 - Set Up Shop Volume 2 * 2015 - Set Up Shop Volume 3 * 2017 - Stony Hill == Lähteet == Luokka:Grammy-palkinnon saajat Luokka:Jamaikalaiset reggaemuusikot Luokka:Vuonna 1978 syntyneet Luokka:Elävät henkilöt Luokka:Seulonnan keskeiset artikkelit
Hammarlandin kirkko

Hammarlandin kirkko () eli Pyhän Katariina Aleksandrialaisen kirkko () on Hammarlandissa Ahvenanmaalla sijaitseva keskiaikainen punagraniittinen harmaakivikirkko. Kirkon runkohuone on rakennettu 1300-luvun alkupuolella. Yksilaivaisen kirkkosalin harmaakivestä tehty holvaus on saatettu tehdä joitain vuosikymmeniä seinien muuraamisen jälkeen, mikä saattaa johtua 1400-luvun alussa sattuneesta palosta. Tyypiltään ruoteettomat ristiholvit koristeltiin 1460-luvulla kasviaiheisin koristeellisin kalkkimaalauksin. Kirkko on pyhitetty Katariina Aleksandrialaiselle. Vuoden 1837 korjauksessa muun muassa suurennettiin runkohuoneesta kirkon kuoriin johtavaa holviaukkoa. Samalla myös peitettiin keskiaikaiset kalkkimaalaukset. Näin tehtiin myös monissa muissa uskonpuhdistusta edeltävältä ajalta peräisin olleissa kirkoissa. Seinämaalaukset restauroitiin esiin vuosina 1913 ja 1960 tehdyissä korjauksissa. Kirkossa on istumapaikat 350 henkilölle. Kirkon urut ovat peräisin vuodelta 1977 ja ne on rakentanut Hans Heinrich. Alttaritaulu on R. W. Ekmanin 1869 maalaama Kristuksen kirkastus. Kirkossa on kalkkikivinen kastemalja, jonka arvellaan olevan peräisin 1200-luvulta, joitakin 1400-luvulta peräisin olevia puuveistoksia sekä vuodelta 1650 saarnatuoli ja suunnilleen samanikäinen ns. piispanpenkki. Kirkon kaksi kelloa ovat vuosilta 1778 ja 1883. Kaksi saatananpalvojiksi itseään kutsunutta nuorta tyttöä yritti polttaa kirkon polttopulloin 25. helmikuuta 2010. Kirkon vahingot jäivät vähäisiksi automaattisen palohälytyksen ja paikallisten vapaapalokuntien ripeiden toimien ansiosta. Kirkon lounaispuolella olevassa metsikössä on rautakauden aikainen kalmisto. ==Katso myös== *Luettelo Suomen keskiaikaisista kivikirkoista ==Lähteet== == Aiheesta muualla == * Luokka:Suomen keskiaikaiset kivikirkot Hammarlandin kirkko Kirkko Luokka:Suomen 1300-luvulla rakennetut rakennukset ja rakennelmat
Siipat

Siipat eli varsinaiset lepakot (Vespertilionidae) on suurin ja tunnetuin lepakkojen (Chiroptera) heimo, jonka 300 eri lajia ovat jakaantuneet ympäri maailmaa. Osa näistä on alkuperäisiä Euroopan ja Pohjois-Amerikan asukkaita. Kaikki Suomessa asuvat lepakot kuuluvat siippoihin. Melkein kaikki siipat ovat hyönteissyöjiä. Poikkeuksena ovat jotkut Myotis- ja Pizonyx-sukujen lajit, jotka pyydystävät kaloja, ja isommat Nyctalus-suvun lajit, joiden tiedetään pyydystävän pieniä varpuslintuja lennosta. Esimerkiksi Euroopan suurin lepakkolaji, jättiläislepakko (Nyctalus lasiopterus) siirtyy säännöllisesti keväisin ja syksyisin syömään sen elinalueen ohi kulkevia muuttolintuja. Siippojen koko vaihtelee kolmesta sentistä 13 senttiin. Nisäkäsnimistötoimikunta ehdotti lajille uutta nimeä aitolepakot. == Lajeja == * alaheimo: Täplälepakot (Kerivoulinae) * alaheimo: Pitkäsiipiyököt (Miniopterinae) ** suku: Miniopterus *** Pitkäsiipiyökkö (Miniopterus schreibersi) * alaheimo: Putkikuonolepakot (Murininae) * alaheimo: Myotinae ** suku: Aitosiipat Myotis *** Jättiläissiippa (Myotis myotis) *** Isoviiksisiippa (Myotis brandti) *** Viiksisiippa (Myotis mystacinus) *** Vesisiippa (Myotis daubentonii) **** Pikkuvesisiippa (Myotis daubentonii nathalinae) *** Ripsisiippa (Myotis nattereri) *** Lampisiippa (Myotis dasycneme) *** Korvasiippa (Myotis bechsteini) *** Ruskosiippa (Myotis emarginatus) *** Pikkuruskosiippa (Myotis lucifugus) *** Pitkäjalkasiippa (Myotis capaccini) *** Hiirenkorvalepakko (Myotis blythi) * alaheimo: Varsinaiset lepakot (Vespertilioninae) ** suku: Ancenycteris (kuollut sukupuuttoon) ** suku: Arielulus ** suku: Barbastella *** Mopsilepakko (Barbastella barbastellus) ** suku: Chalinolobus ** suku: Corynorhinus ** suku: Eptesicus *** Pohjanlepakko (Eptesicus nilssoni) *** Etelänlepakko (Eptesicus serotinus) ** suku: Euderma ** suku: Eudiscopus ** suku: Falsistrellus ** suku: Glauconycteris ** suku: Glischropus ** suku: Hesperoptenus ** suku: Histiotus ** suku: Hypsugo ** suku: Ia ** suku: Idionycteris ** suku: Laephotis ** suku: Lasiurus ** suku: Mimetillus ** suku: Neoromicia ** suku: Nyctalus *** Isolepakko (Nyctalus noctula) *** Jättiläislepakko (Nyctalus lasiopterus) ** suku: Nycticeinops ** suku: Nycticeius ** suku: Nyctophilus ** suku: Otonycteris ** suku: Paleptesicus (kuollut sukupuuttoon) ** suku: Perimyotis ** suku: Pharotis ** suku: Philetor ** suku: Pipistrellus *** Pikkulepakko (Pipistrellus nathusii) *** Vaivaislepakko (Pipistrellus pipistrellus) *** Kääpiölepakko (Pipistrellus pygmaeus) *** Kuhlinpikkulepakko (Pipistrellus kuhli) *** Alppipikkulepakko (Pipistrellus savii) ** suku: Plecotus *** Korvayökkö (Plecotus auritus) *** Harmaakorvayökkö (Plecotus austriacus) ** suku: Pleistomyotis (kuollut sukupuuttoon) ** suku: Rhogeessa ** suku: Samonycteris (kuollut sukupuuttoon) ** suku: Scoteanax ** suku: Scotoecus ** suku: Scotomanes ** suku: Scotophilus ** suku: Scotorepens ** suku: Scotozous ** suku: Tylonycteris ** suku: Vespadelus ** suku: Vespertilio *** Kimolepakko (Vespertilio murinus) == Lähteet == == Aiheesta muualla == *
Metsäntaka

Metsäntaka (vepsäksi Mecantaga, ) on pieni vepsäläiskylä Soutjärvellä Karjalan tasavallan vepsäläisalueella. Kylä sijaitsee pienen Saraijärven pohjoisrannalla. Kylä kukoisti 1930-luvulla, kunnes se lähes autioitui jatkosodan aikana. Neuvostoaikana kylä tuhoutui lähes täysin ja nykyisin alueella on tullut ekologista uudisasutustahttp://www.eco-krug.ru/spisok- poseleniy . ==Lähteet== Luokka:Vepsäläiskylät Luokka:Äänisenrannan piirin asutut paikat
Northrop XB-35

Northrop XB-35 oli kokeellinen raskas pommikone, ja ensimmäinen lentävä siipi, joka kehitettiin Yhdysvaltain ilmavoimien käyttöön. Koneen ensilento oli 25. kesäkuuta 1946. Konetta valmistettiin muutama prototyyppi, mutta operatiiviseen käyttöön sitä ei koskaan hyväksytty. Samalla periaatteella rakennettiin myöhemmin kokeellinen YB-49. Valmistetut prototyypit romutettiin testien jälkeen. ==Teknisiä tietoja == ===Yleiset ominaisuudet=== * Miehistö: 9 (kaksi lentäjää, pommittaja, navigaattori, radisti, 3 lentosotamiestä ja lentomekaanikko) * Pituus: 16,2 m * Siipien kärkiväli: 52,2 m * Korkeus: 6,2 m * Siipien pinta-ala 370 m² * Rungon halkaisija 2,9 m * Tyhjäpaino 54 432 kg * Norm. lentoonlähtöpaino: 82 000 kg * Suurin lentoonlähtöpaino: 95 000 kg * Moottorit: 2 × Pratt & Whitney R-4360-17 ja 2 × R-4360-21, 3 000 hp (2 200 kW) /kpl ===Suorituskyky=== * Suurin nopeus: 629 km/h * Lentomatka: 13 100 km * Lentokorkeus: 12 100 m * Nousunopeus: 190 m/min * Siipikuormitus: 220 kg/m² * Teho/painosuhde 0,11 kW/kg ===Aseistus=== * 20 × 0.50" (12,7 mm) konekivääriä * max. 23 200 kg pommikuorma ==Lähteet== * ===Viitteet=== ==Aiheesta muualla== *The Low-Drag World of Jack Northrop Luokka:Yhdysvaltalaiset pommikoneet XB-45 Luokka:Lentävät siivet Luokka:1940-luvun pommikoneet
Rauni Ranta

Rauni Kaarina Ranta (oik. Hellström; 4. joulukuuta 1928 Viipuri – 29. tammikuuta 2019 Helsinki) oli suomalainen näyttelijä ja ohjaaja. Hän oli muun muassa Yleisradion Radioteatterin kuunnelmaklassikon Knalli ja sateenvarjo löytäjä ja toinen ohjaaja. Rauni syntyi musiikkiperheeseen: isä oli säveltäjä Sulho Ranta ja äiti laulaja ja näyttelijä Elli Ranta. Rauni Rannan tie vei teatterikouluun, josta hän valmistui 1949. Ranta työskenteli teatterissa, josta hän löysi puolisonsa näyttelijä Kauko Helovirran. 1970-luvulla Ranta siirtyi Yleisradioon ohjaamaan viihdekuunnelmia. Hänet on haudattu aviomiehensä Kauko Helovirran viereen Malmin hautausmaalle Helsinkiin. ==Lähteet== == Aiheesta muualla == * * Luokka:Ohjaajat Luokka:Suomalaiset näyttelijät Luokka:Vuonna 1928 syntyneet Luokka:Vuonna 2019 kuolleet
Abruzzo

Abruzzo on alue Keski-Italian itärannikolla. Sitä rajaavat alueet ovat Marche pohjoisessa, Latium lännessä ja lounaassa sekä Molise kaakossa. Idässä Abruzzo rajautuu Adrianmereen. Vuoteen 1963 saakka se oli osa Abruzzi e Molisen aluetta yhdessä Molisen kanssa. Sana Abruzzi on monikko sanasta Abruzzo ja juontaa juurensa ajalta, jolloin Bourbonit hallitsivat aluetta nimellä Lähempi Abruzzo ja Kauempi Abruzzo. Alueen pääkaupunki on L'Aquila. Alue on jakautunut neljään provinssiin: L'Aquilaan (pinta-alaltaan suurin), Teramoon, Chietiin (asukasluvultaan suurin) ja Pescaraan, Abruzzon taloudelliseen keskukseen. Nämä neljä maakuntaa muodostuvat 305 kunnasta. Asukkaita alueella on noin 1,3 miljoonaa. == Maantiede == Alue on kooltaan 10 794 km², josta lähes kaksi kolmasosaa on vuoristoa. Loput alueesta on kukkuloita, jotka laskeutuvat alas kapealle kaistaleelle tasankoa, joka kattaa suurimman osan 129 kilometriä pitkästä Adrianmeren rantaviivasta. Apenniinien vuoristo kulkee läpi Abruzzon, ja alueen korkeimmat kohdat ovat Gran Sasso (2 914 m) ja Maiella Massif (2 795 m). Suurimmat joet ovat Aterno-Pescara, Sangro ja Tronto. === Luonto === Kolmasosa alueesta on osa kansallispuistoa tai alueellista puistoa. Mm. seuraavat puistot sijaitsevat osittain tai kokonaan Abruzzossa: * Abruzzon kansallispuistohttp://www.parcoabruzzo.it/ Parco Nazionale d'Abruzzo **Lago di Barrea (Barreajärven suot) *Gran Sasson kansallispuistohttp://www.gransassolagapark.it/ Parco Nazionale del Gran Sasso e Monti della Laga *Majellan kansallispuistohttp://www.parcomajella.it/ Parco Nazionale della Majella *Sirente Velinon alueellinen puistohttp://www.parks.it/parco.sirente.velino/ Parco Naturale Regionale Sirente-Velino Suojelluilla alueilla on harvinaisia eläimiä ja kasveja, kuten ruskeakarhu, susi ja gemssi. == Matkailu == Alueen luonto on kaunista ja historia laajaa, mutta massaturismi on vasta hiljattain löytänyt tiensä Abruzzoon. Etenkin L'Aquilan ympärillä on pieniä keskiaikaisia kaupunkeja ja linnoja. Vuoristojen ansiosta alueelta löytyy myös laskettelukeskuksiaAbruzzo Discover italy. Alueella tuotetaan viiniä. == Lähteet == == Aiheesta muualla == *Regione Abruzzo *Abruzzon kartta *
Matti Sarapaltio

Matti Tapani Sarapaltio, ”Saara” (12. marraskuuta 1940 Riihimäki – 23. huhtikuuta 2014 Las Palmas, Espanjahttp://espanja.org/node/74692http://yle.fi/elavaarkisto/artikkelit/matti_sarapaltio_antoi_suomen_rockille_soundin_103514.html#media=103512Musa 12/1977 Paavo Maijasen haastattelu s.24) oli suomalainen muusikko sekä äänentoistoalan asiantuntija ja yrittäjä, joka erikoistui 1970-luvulta alkaen musiikkifestivaalien ja muiden suurten yleisötapahtumien äänentoistotekniikkaan. Sarapaltio rakensi ensimmäisen kuuden watin vahvistimensa levysoitintaan ja viuluaan varten vuonna 1953. Pari vuotta myöhemmin hän rakensi kaikki vahvistimet koululaisyhtyeelle, jossa itse soitti viulua. Sarapaltio aloitti työuransa Leo Lindblomin yhtyeen saksofonistina. Saksofonia hän soitti monissa muissakin yhtyeissä, joissa säesti muiden muassa Olavi Virtaa. Hän toimi Yleisradiossa äänitarkkailijana kunnes siirtyi Akkuteollisuus Oy:n äänittäjäksi Electrovox-studioille vuonna 1965. 1960-luvun loppupuoliskolla Sarapaltio alkoi rakentaa kotonaan kitara-, basso- ja laulukaappeja ja miksauspöytiä. Vuonna 1968 tätä toimintaa varten hän perusti Audiotronin äänitekniset laboratoriot -yrityksen. Akkuteollisuuden studio lopetti toimintansa vuosikymmenen lopulla. Vuonna 1973 Sarapaltio lopetti muusikon työt kokonaan ja muutti äänilaitevalmistus- ja vuokrausyrityksensä MS Audiotron Ky:ksi. Samana vuonna hän avasi myymälän Helsingin Ruskeasuolle. Yritys alkoi tuoda Fenderin ja Peaveyn tuotteita maahan sekä hoitaa äänentoisto- ja miksausasioita Pori Jazzissa, Ruisrockissa ja muissa suurissa yleisötapahtumissa. Yhtiötoveriksi tuli diplomi-insinööri Peter Stråhlman, joka oli yrityksessä vuoteen 1980 kunnes perusti oman Studiotec-nimisen saman alan yrityksen. 1980-luvun alussa MS Audiotron työllisti parhaimmillaan 80 vakituista työntekijää ja kymmeniä keikkatyöntekijöitä. Kaksi vuotta Sarapaltio julkaisi myös Musiikkiuutiset-lehteä, jonka päätoimittajana toimi Tommi Liuhala. Pikkuhiljaa Sarapaltion yritys lopetti festivaalien äänentoistovuokrauksen ja keskittyi esitystekniikkaan. Yritys toimitti ääntä, valoa ja näyttämötekniikkaa erilaisiin esiintymistiloihin, muun muassa Suomen Kansallisoopperaan. Vuodesta 1992 yritys oli Audiotron Oy ja vuodesta 1996 se toimi yhden miehen äänentoiston konsulttiyrityksenä. Suuri osa äänentoistoalan ammattilaisista oli jossain vaiheessa ollut Audiotronilla Sarapaltion opissa. Sarapaltio oli mukana perustamassa musiikkikasvatusta edistävää Musisoi- yhdistystä ja nimitettiin sen työtä jatkavan JaSeSoi-yhdistyksen kunniajäseneksi 1996. Sarapaltio vietti eläkepäiviään Las Palmasissa ja osallistui siellä asuvien suomalaisten yhdistystoimintaan. Sarapaltio on haudattu Malmin hautausmaalle Helsinkiin. ==Lähteet== ==Aiheesta muualla== * Matti Sarapaltion muistokirjoitus Helsingin Sanomissa. * Kari Kortelaisen juttu Sarapaltiosta. Tekniikka & Talous 11.5.2019 (julkaistu alun perin Tekniikan Historiassa 5/2016). Luokka:Suomalaiset musiikkivaikuttajat Luokka:Suomalaiset saksofonistit Luokka:Suomalaiset musiikkipedagogit Luokka:Suomalaiset musiikkiäänittäjät Luokka:Vuonna 1940 syntyneet Luokka:Vuonna 2014 kuolleet
Basilicata

Basilicata on hallinnollinen alue Etelä-Italiassa. Siellä on noin 580 000 asukasta. Alueen pääkaupunki on Potenza.Italy: Basilicata Citypopulation. == Maantiede == Basilicata on vuoristoista seutua. Apenniinien eteläisimmät osat ulottuvat Basilicataan. Vulturen alue Basilicatan pohjoisosassa on tuliperäistä – seudulle nimen antanut Monte Vulture on sammunut tulivuori. == Talous == Vuorisen maaston takia Basilicata on syrjäistä seutua. Se on myös Italian köyhmpiä alueita: alueen kansantuote on noin 70 prosenttia maan keskimääräisestä tasosta. Taloustilanne on kohentunut muun muassa öljyntuotannon ansiosta. Basilicatan alue on Manner-Euroopan suurin öljyntuotantoalue, jolla tuotetaan 6 prosenttia Italian öljyn tarpeesta ja 69 prosenttia maan öljyn tuotannosta. Kenttien hyödyntäminen alkoi 90-luvulla ja houkutteli useita tehtaita, jotka asettuivat erityisesti Vulturen alueelle. === Matkailu === Myös turismi on kasvanut huomattavasti viime vuosina. Materasta on tullut maailmanlaajuisesti tunnettu turistikohde.Discover italy Sen kivikaudelta asti asutut luolat ovat Unescon maailmanperintökohde.The Sassi and the Park of the Rupestrian Churches of Matera Unesco == Lähteet == == Aiheesta muualla == thumb|left|250px|Potenza on Basilicatan hallinnollisen alueen pääkaupunki. *
Club Deportivo Chivas USA

Club Deportivo Chivas USA oli yhdysvaltalainen jalkapalloseura, jonka joukkue pelasi Major League Soccerissa kaudet 2005–2014. Seuran kotistadion oli StubHub Center, joka sijaitsee Carsonin kaupungissa Los Angelesin piirikunnassa Kaliforniassa. Samalla stadionilla pelaa myös toinen Los Angelesin alueen MLS-seura Los Angeles Galaxy. Chivas USA kuului MLS:n läntiseen konferenssiin. Chivas USA oli lempinimellä Chivas tunnetun meksikolaisen Club Deportivo Guadalajaran sisarseura. Sen omistivat meksikolainen liikemies ja elokuvatuottaja Jorge Vergara ja Antonio Cué Sánchez-Navarro, joka toimi seuran puheenjohtajana. Chivas USA:n kohderyhmänä olivat latinot, erityisesti amerikanmeksikolaiset. Seuran pääkieli oli espanja ja myös monet seuran pelaajista olivat espanjankielisiä. Chivas USA pääsi MLS:n pudotuspeleihin neljästi ensimmäisen viiden kautensa aikana, mutta putosi sitten läntisen konferenssin hännille ja menetti suosiotaan. MLS osti seuran helmikuussa 2014, ja sen toiminta lakkautettiin kauden 2014 jälkeen. Kaudella 2018 sen korvaa uusi seura Los Angeles FC. == Historiaa == Seura aloitti MLS:ssä kaudella 2005. Sen ensimmäisenä päävalmentajana toimi kokenut alankomaalainen Thomas Rongen, joka oli aiemmin valmentanut muun muassa D.C. Unitedia ja New England Revolutionia. Rongen joutui kuitenkin väistymään päävalmentajan paikalta huonon alkukauden jälkeen (yksi voitto, yksi tasapeli ja kahdeksan tappiota) ja hänen seuraajakseen palkattiin alankomaalainen Hans Westerhof; Rongen jatkoi kuitenkin edelleen Chivasin urheilutoimenjohtajana. Seuran loppukausikaan ei sujunut erityisen hyvin ja Chivas jäi lopulta koko liigan viimeiseksi. Kaudella 2006 Chivas USA:n päävalmentajana toimi menestyksekäs yhdysvaltalaisvalmentaja Bob Bradley, jonka valmennuksessa seura sijoittui runkosarjassa läntisen konferenssin kolmanneksi edeten näin ensimmäistä kertaa pudotuspeleihin; seuran pudotuspelitaival katkesi kuitenkin jo puolivälierissä. Kauden jälkeen Bradley jätti seuran valmennuksen tultuaan nimetyksi Yhdysvaltain jalkapallomaajoukkueen päävalmentajaksi. Bradleyn korvaajaksi nimitettiin serbialaissyntyinen, Yhdysvaltain kansalaisuuden myöhemmin saanut entinen jalkapalloilija Preki (oik. Predrag Radosavljević). == Huomattavia pelaajia == * Juan Pablo García (2005–2006) * Francisco Palencia (2005–2006) * Ramón Ramírez (2005–2006) * Ante Razov (2006–2009) * Claudio Suárez (2006–2009) * Martín Zúñiga (2005) == Päävalmentajat == * Thomas Rongen (2005) * Javier Ledesma (2005, väliaikainen) * Hans Westerhof (2005) * Bob Bradley (2006) * Preki (2007–2009) * Martín Vásquez (2010) == Lähteet == ==Aiheesta muualla== *Seuran sivusto Luokka:Los Angelesin urheilu Luokka:Yhdysvaltalaiset jalkapalloseurat
Emilia-Romagna

Emilia-Romagna on hallinnollinen alue Pohjois-Italiassa. Se sijaitsee Pojoen eteläpuolella ulottuen Pohjois-Italian poikki Adrianmereltä länteen lähelle Genovanlahtea. Emilia-Romagna muodostuu kahdesta historiallisesta maakunnasta: Emiliasta, jonka nimi palautuu antiikin Aemilian alueeseen ja Via Aemiliaan, ja Romagnasta. Siellä on noin neljä ja puoli miljoonaa asukasta. Pääkaupunki on Bologna; muita merkittävimpiä kaupunkeja ovat Parma, Reggio nell'Emilia ja Ravenna. == Talous == Pääasiallinen elinkeino on pitkään ollut maanviljely, ja alue on myös tunnettu ruokakulttuuristaan. Myös teollisuus ja turismi ovat tärkeitä ja elinvoimaisia. == Hallinnollinen jako == Emilia-Romagna on jaettu yhdeksään maakuntatason alueeseen: kahdeksaan maakuntaan ja yhteen metropolikaupunkiin: * Bolognan metropolikaupunki * Ferrara * Forlì-Cesena * Modena * Parma * Piacenza * Ravenna * Reggio Emilia * Rimini. == Lähteet == == Aiheesta muualla == *
Galina Višnevskaja

Galina Pavlovna Višnevskaja o.s. Ivanova (, 25. lokakuuta 1926 Leningrad – 11. joulukuuta 2012 MoskovaВ Москве скончалась Галина Вишневская) oli venäläinen sopraano, joka tuli maailmankuuluksi loisteliaan, mutta dramaattisen uransa ansiosta. Hänellä oli tumma ja voimakas ääni, jonka avulla hän toi useisiin rooleihin uutta puhtia. == Laulajanura == Višnevskajan ensimmäinen rooli oli Jevgeni Oneginin Tatjana Moskovan Bolšoi-teatterissa. Tämän jälkeen hän esiintyi useissa rooleissa Venäjällä, Euroopassa ja Yhdysvalloissa. 1960-luvulla Višnevskaja esiintyi kuuluisissa rooleissa muun muassa La Scalassa, Metropolitanissa ja Covent Gardenissa. == Yksityiselämä == Višnevskaja oli aikoinaan naimisissa kuuluisan venäläisen sellisti Mstislav Rostropovitšin kanssa, ja heillä oli kaksi lasta. Višnevskaja ja hänen puolisonsa joutuivat Neuvostoliitossa epäsuosioon, koska Rostropovitš puolusti julkisesti kirjailija Aleksandr Solženitsynia. He muuttivat Neuvostoliitosta länteen vuonna 1974. Heiltä vietiin Neuvostoliiton kansalaisuus vuonna 1978. He saivat Yhdysvaltojen kansalaisuuden, mutta Neuvostoliiton romahdettua heille myönnettiin jälleen Venäjän kansalaisuus. Galina Višnevskaja joutui kokemaan Neuvostoliiton kurjuuden. Kirjassaan Galina: venäläinen tarina (1984) hän kuvaili kirjavaa elämäänsä ja myös sitä, kuinka hän rakasti Venäjää – kaikesta huolimatta. Rostropovitš ja Višnevskaja perustivat vuonna 1991 säätiön, joka huolehtii venäläisten lasten ja nuorten hepatiitti B -rokotuksista. == Lähteet == ==Aiheesta muualla== * Galina Višnevskajan muistokirjoitus Helsingin Sanomissa Luokka:Sopraanot Luokka:Venäläiset oopperalaulajat Luokka:Vuonna 1926 syntyneet Luokka:Vuonna 2012 kuolleet
Junnutonni

Junnutonni on suomalainen vuonna 1991 esitetty visailuohjelma, joka perustui Spede Pasasen kehittämään ohjelmaformaattiin Kymppitonni. Junnutonnin kilpailijoina olivat lapset. Kymppitonnin tapaan Junnutonnin juontajana toimi Riitta Väisänen. Kustantaja Paletti julkaisi ohjelmaan liittyvän samannimisen lautapelin. ==Lähteet== Luokka:1990-luvun suomalaiset lastenohjelmat Luokka:Visailuohjelmat Luokka:Spede Pasanen Luokka:Kolmoskanavan televisio- ohjelmat
Liguria

Liguria on hallinnollinen alue Luoteis-Italian rannikolla, Ranskan rajalla. Se on kolmanneksi pienin Italian hallinnollisista alueista. Piemonten hallinnollinen alue sijaitsee siitä pohjoiseen, Emilia-Romagnan ja Toscanan alueet siitä itään. Liguria koostuu neljästä maakuntatason alueesta: kolmesta maakunnasta (Imperia, La Spezia, Savona) ja Genovan metropolikaupungista. Ligurian rannikko muodostaa Italian Rivieran, luoteessa Liguria ulottuu Alpeille ja koillisessa Apenniineille. Asukkaita on vajaat 1,6 miljoonaa. Pääkaupunki on Genova. == Historia == Muinaiset liguurit asuttivat Välimeren rannikkoa Rhônejoelta Arnojoelle, mutta myöhemmin keltit – roomalaisittain gallialaiset – saapuivat alueelle synnyttäen galloliguurisen kulttuurin. Varhaisina aikoina aluetta asuttivat myös foinikialaiset, kreikkalaiset ja karthagolaiset. Alue liitettiin virallisesti osaksi Rooman valtakuntaa 200-luvulla eaa. Noin vuodesta 7 eaa. seutu oli osa Regio IX Ligurian aluetta ja noin vuodesta 293 jaa. Alpes Cottiaen provinssia. Keskiajalla Genova siirtyi hitaasti valta-asemaan suurimmassa osassa Liguriaa ja hallitsi aluetta pitkään lukuun ottamatta paria katkosta 1400- ja 1500-luvuilla, jolloin alue oli Milanon herttuan tai Ranskan valtakunnan alaisuudessa. Vuonna 1796 Ranskan vallankumouksen kenraali Napoleon Bonaparte julisti alueen Ligurian tasavallaksi. Ligurian tasavalta oli kuitenkin lyhytikäinen, ja Ranska yhdisti sen itseensä jo vuonna 1805. Napoleonin sotien loputtua vuonna 1815 Sardinian kuningaskunta siirtyi hallitsemaan aluetta. == Ilmasto == thumb|left|250px|Genova on Ligurian hallinnollisen alueen pääkaupunki. Alueella vallitsee leuto meri-ilmasto: kesän lämpö jää 25 asteen tuntumaan, ja talvella on harvoin pakkasta muualla kuin sisämaan vuoristoissa. Sadetta voi olla ajoittain hyvinkin paljon; rannan lähellä sijaitsevat vuoristot synnyttävät orografista sadetta, joten Genovassa voi sataa jopa 2 000 mm vuodessa. Muilla alueilla sademäärät ovat normaalia Välimeren tasoa (500–800 mm). Suuresta väkitiheydestä huolimatta metsät peittävät yli puolet alueesta. == Kulttuuri == Pesto ja focaccia ovat Ligurian tyypillisiä ruokaerikoisuuksia. Alueella puhutaan italian kielen lisäksi myös liguurin kieltä. == Tärkeimmät kaupungit ja kylät == * Genova * La Spezia * Cinque Terre == Lähteet == == Aiheesta muualla == *
Marche

Marche on hallinnollinen alue Italian keskiosassa. Sen pääkaupunki on Ancona. Alue muodostuu viidestä maakunnasta, joilla ei ole juuri yhteistä historiaa tai kulttuuria, sillä kukkulat ovat erottaneet jokilaaksot ja kapeat rantakaistaleet toisistaan. Suurin joki on Metauro. Marchessa on noin 1,5 miljoonaa asukasta. Ancona on alueen ainoa varsinainen satama, mutta pienillä paikkakunnilla on harjoitettu kalastusta ja Marchen alueen nuoret miehet ovat tyypillisesti värväytyneet Italian laivastoon. == Lähteet == == Aiheesta muualla == *
Molise

Molise on hallinnollinen alue Keski-Italiassa. Vuoteen 1963 saakka se oli osa Abruzzi e Molisen aluetta yhdessä Abruzzon kanssa. Alueella on noin 310 000 asukasta, joista osa on etnisesti kroatialaisia tai albanialaisia. Molisen pääkaupunki on Campobasso. Muita suuria kaupunkeja ovat Isernia ja Termoli. Alueella on runsaasti linnoja ja lukuisia luostareita. Campitello Matesen hiihtokeskuskessa on eniten lunta koko Keski- ja Etelä-Italiassa.What to see in Molise Discover Italy == Lähteet == == Aiheesta muualla == *
Umbria

Umbria on hallinnollinen alue Keski-Italian sisämaassa, Latiumin, Marchen ja Toscanan naapurina. Umbria on Italian hallinnollisista alueista ainoa, jolla ei ole merenrantaa eikä valtakunnanrajaa. Siellä on vajaat 900 781 asukasta. Pääkaupunki on Perugia. Umbriassa on kaksi maakuntaa, Perugia ja Terni. Perugian maakunnassa on 59 kuntaa ja Ternin maakunnassa 33 kuntaa. Assisin kaupunki on tunnettu pyhiinvaellus- ja matkailukohteena. Alue on vuoristoista, korkein huippu Monte Vettore (2 476 m) on Apenniineilla. Alavimmat osat ovat Tiberin laaksossa Latiumin rajalla. Umbrian maisemaa hallitsevat kukkuloilla sijaitsevat etruskien aikaiset ja keskiaikaiset pienet kylät. Umbrian maakunnan läpi kulkee Tiberjoki yli 200 kilometrin pituisena sekä roomalaisten vuonna 220 eaa. rakentama tie Via Flaminia. == Talous == Alle kymmenen hengen pienyritykset työllistävät suuren osan umbrialaisista. Työttömyysaste Umbriassa on pienempi kuin muualla Italiassa keskimäärin. Umbrian talouden tärkeimmät osa-alueet ovat matkailu, tekstiiliteollisuus, keramiikka sekä puu- ja takorautatuotteet. Umbrian elintarviketeollisuuden tuotteita oliiviöljyn ja viinin lisäksi ovat muun muassa juustot ja lihajalosteet. Italian vuonna 2011 alkaneesta talouskriisistä huolimatta Umbrian vienti on ollut kasvussa, ennen kaikkea oliiviöljy- ja tekstiilituotannon ansiosta. === Maatalous === Maatalouden osuus Umbrian kokonaistuotannosta on 2 prosenttia. Tärkeimmät maataloustuotteet ovat liha, vehnä, tupakka, öljykasvit, viinirypäleet, kananmunat ja maito.http://www3.istat.it/dati/ Umbriassa on suotuisat olosuhteet oliivien ja viinin viljelylle. Umbrialaiset viinit ja oliiviöljyt ovat maailmalla arvostettuja. === Tekstiiliteollisuus === Italia on maailman markkinajohtaja kašmirneuleiden valmistuksessa, ja Umbria on yksi tärkeimmistä kašmirneuleiden tuotantoalueista Italiassa. == Umbrian taidemaalareita == Umbria on tunnettu myös maailmankuuluista taidemaalareistaan. Heidän teoksiaan on nähtävillä Umbrian kirkoissa sekä taidegallerioissa, vaikka moni teos on siirretty mm. Rooman taidegallerioihin. Tärkeimpiä umbrialaisia taidemaalareita: * Bonfigli (Benedetto Bonfigli, 1420-1496) * Perugino (Pietro di Cristoforo Vannucci, 1450-1523) * Pinturicchio (Bernardino di Betti, 1452-1513) * Raffaello (Raffaello Sanzio, 1483-1520) == Tärkeitä kaupunkeja == * Acquasparta * Amelia * Assisi * Città di Castello * Deruta * Foligno * Gualdo Tadino * Gubbio * Montefalco * Narni * Nocera Umbra * Norcia * Orvieto * Perugia * Spoleto * Terni * Todi * Trevi == Lähteet == == Aiheesta muualla == *
Friuli-Venezia Giulia

Friuli-Venezia Giulia (friuliksi Friûl–Vignesie Julie, , ) on itsehallinnollinen alue Itävallan ja Slovenian rajalla Koillis-Italiassa. Sen pääkaupunki on Trieste. Alueella on noin 1,2 miljoonaa asukasta. Alue on kauttakulkureiteillä Itä- ja Länsi-Euroopan välillä, ja siellä puhutaan italian lisäksi friulin kieltä tai murretta, saksaa ja sloveniaa. Alueen ruokakulttuuri on omintakeista, ja siellä tuotetaan muun muassa valkoviinejä ja merlot-punaviiniä. Alueen johtaja, presidente, on Massimiliano Fedriga.Rokotusvastainen poliitikko sai vesirokon. Helsingin Sanomat 21.3.2019 s. A 25 == Lähteet == == Aiheesta muualla == * Alueen verkkosivusto *
Trentino-Etelä-Tiroli

Trentino-Etelä-Tiroli (, , ladiniksi Region Autonóma Trentin-Südtirol) on autonominen alue Pohjois-Italiassa. Alueen pääkaupunki on Trento. Asukkaita on hiukan yli miljoona. == Maantiede == Alue on vuoristoista, sillä se sijaitsee pääosin Alppien alueella. Matalin sola Alppien yli, Brennersola, on Italian ja Itävallan rajalla, alueen pohjoisrajalla. == Maakunnat == Trentino-Etelä- Tiroli koostuu kahdesta hallinnollisesta osasta, Trenton ja Etelä-Tirolin maakunnista. Trenton maakunta kansallisuudeltaan italialainen. Etelä-Tiroli on pääosin itävaltalainen ja saksankielinen. Etelä-Tiroli oli osa Itävalta- Unkaria vuoteen 1919 asti. == Talous == Trentino-Etelä-Tiroli on Italian vaurainta aluetta. Sen bruttokansantuote asukasta kohden vuodessa on 38 800 €, 140 prosenttia maan keskiarvosta (2016). Trentino-Etelä-Tirolin laaksoissa tuotetaan viiniä, hedelmiä, maitotuotteita ja sahatavaraa. Alue on vesivoiman viejä. Teollisuus ja matkailu, erityisesti hiihtokeskukset, ovat kasvavia tulonlähteitä. == Lähteet == == Aiheesta muualla == *
Bradford

Bradford on asukkaan kaupunki (city) ja metropolihallintopiiri (metropolitan borough) West Yorkshiren metropolikreivikunnassa Pohjois-Englannissa. Sen nimi tulee muinaisenglannin sanoista brād (’leveä’) ja ford (’kahlaamo’) ja tarkoittaa siis ’leveää kahlaamoa’. == Teollisuus == Bradford on ollut villateollisuuden keskuspaikka, joka nousi kukoistukseen teollisen vallankumouksen myötä, mutta vaikka tekstiiliteollisuus on siirtynyt halvemman työvoiman maihin, Bradford ei ole näivettynyt, vaan siirtynyt muihin teollisuuden lajeihin. == Väestö == Vuonna 2001 kaupungin asukkaista 76,0 % oli valkoisia, vuonna 2011 osuus oli 63,9 %. == Kulttuuri == Bradfordin ympäristö on nummialuetta ja tunnettu Brontën siskosten Charlotte, Emily ja Anne Brontën romaaneista.City of Bradford in Brone Country == Koulutus == Bradfordin yliopisto aloitti teknisenä oppilaitoksena 1882. Yliopiston statuksen se sai 1966. Nykyisin yliopistossa on yli 10 000 opiskelijaa.University of Bradford Tiedosto:Bradford Town Hall.jpg|Kaupungintalo Tiedosto:A view of Bradford from Thornton Road in Queensbury (July 2010) geograph.jpg| == Lähteet == == Aiheesta muualla == *Visit Bradford -matkailusivusto Luokka:Asutut paikat West Yorkshiressä Luokka:Englannin kaupungit Luokka:Englannin metropolihallintopiirit‎
Uudistuspuolue Liberaalit

Uudistuspuolue–Liberaalit (UP) oli suomalainen liberaali puolue vuosina 1989–1991. Puolueen ohjelmassa (1989) painotettiin yksilön vapautta ja vastuuta. Uudistuspuolue keräsi kannattajakortteja mutta se ei päässyt puoluerekisteriin. Ryhmittymä lopetti toimintansa vähitellen, ja sen jäseniä siirtyi muihin puolueisiin tai palasi Liberaaliseen Kansanpuolueeseen. UP:n puheenjohtajana toimi espoolainen kaupunginvaltuutettu, juristi Kari Alasaari, puoluesihteerinä helsinkiläinen yrittäjä Jussi Pajunen ja varapuheenjohtajana Aila Niinimaa-Keppo, sekä toisena varapuheenjohtajana yrittäjä Pekka Heikkinen Helsingistä. Heikkinen toimi myöhemmin myös LKP:n varapuheenjohtajana. == Toiminta == Uudistuspuolue syntyi Liberaalisen Kansanpuolueen joistakin aktivisteista, kun LKP oli ajautunut ikääntymis- ja kutistumiskierteeseen ja kooltaan pieneksi 1980-luvulla. Ryhmittymän tavoitteena oli kääntää liberaalien poliittinen kannatus nousuun omaksumalla räväkämpi linja. Keinoikseen he valitsivat kokonaan uuden puolueen perustamisen ja LKP:tä hieman oikeistolaisemman ja talouselämähenkisemmän profiilin. Toukokuussa 1990 puolueella oli 56 jäsentä. UP:n perustaminen hajotti LKP:tä, jossa esiintyi samaan aikaan muutakin hajaannusta. Uudistuspuolueeseen ryhmittyneet olivat huomattavasti nuorempia kuin LKP:n väki keskimäärin. Syyskuussa 1991 Uudistuspuolue osallistui LKP:n puoluekokoukseen Turussa. UP:n aktivisteja liittyi LKP:n jäseneksi yllättäen kokousaamuna, ja Leena Rautavaara haastoi Kaarina Koivistoisen puheenjohtajavaalissa. Koivistoinen voitti äänin 65–35. UP:n johto ei kuitenkaan liittynyt LKP:hen ja yhdistyminen lykkääntyi. UP ei luottanut LKP:n johdon kykyihin yhdistää maan liberaalit voimat. Uudistuspuolue osallistui vuoden 1991 eduskuntavaaleihin LKP:n listoilla muutamassa vaalipiirissä. Uudistuspuoluelaisia ei noussut eduskuntaan. Jussi Pajunen pääsi vaaleissa 1992 Helsingin kaupunginvaltuuston ensimmäiseksi varavaltuutetuksi LKP:stä. Sittemmin hän on liittynyt kokoomukseen. UP oli vahvasti mukana perustettaessa Viron Liberaalipuoluetta. == Lähteet == Luokka:Suomen liberaalit puolueet Luokka:Suomen entiset puolueet
Edistysliitto

Edistysliitto oli suomalainen liberaali poliittinen ryhmittymä 1982. Edistysliiton puheenjohtajana toimi espoolainen entinen kansanedustaja ja ministeri Seppo Westerlund. ==Toiminta== Nimeä edistysliitto oli ehdotettu uuden puolueen nimeksi jo 29.12.1965, kun Edistyspuolueen perilliset, Suomen Kansanpuolue ja Vapaamielisten Liitto yhdistyivät Liberaaliseksi Kansanpuolueeksi, mutta se hävisi äänestyksen ja nimeksi tuli mainittu LKP. Virallinen ja rekisteröity Edistysliitto ry syntyi Liberaalisen Kansanpuolueen paristakymmenestä aktivistista, kun LKP kesäkuussa 1982 oli liittynyt Keskustapuolueen jäsenjärjestöksi. Liitos herätti huomattavaa vastustusta LKP:n tiukempien liberaalien keskuudessa, ja huomattavasti väkeä äänesti jaloillaan liitosta vastaan, poistuen LKP:sta, ketkä sitoutumattomiksi, ketkä muihin puolueisiin. Ryhmittymän toiminta ei ilmeisesti koskaan käynnistynyt erityisen mittavana, ja kutistui vähitellen olemattomiin. Sen jäseniä siirtyi lähinnä muihin puolueisiin. Luokka:Suomen liberaalit puolueet Luokka:Suomen entiset puolueet
Seppo Westerlund

Seppo Assar Kustaa Westerlund (2. marraskuuta 1930 Oulu – 22. helmikuuta 2014) oli suomalainen poliitikko. Hän oli koulutukseltaan rakennusalan diplomi- insinööri. Westerlund työskenteli 1950- ja 1960-luvuilla rakennusyrityksissä Espoossa ja Helsingissä. Pisimmän uransa hän teki liikenneministeriön rakennusneuvoksena (1974–1993), josta jäi eläkkeelle. Westerlund toimi Liberaalisen Kansanpuolueen kansanedustajana Uudenmaan vaalipiiristä vuosina 1970–1979 ja Espoon kauppalan- ja kaupunginvaltuutettuna vuosina 1965–1992. Hän oli Vapaamielisten liiton puoluehallituksen jäsen (1964–1965) ja myöhemmin LKP:n varapuheenjohtaja (1968–1970). Westerlund hävisi vuoden 1968 puoluekokouksessa puheenjohtajuuden arvalla Pekka Tarjanteelle. Seppo Westerlund oli puolustusministeri Martti Miettusen III hallituksessa vuosina 1976–1977. Hänet valittiin Edistysliiton puheenjohtajaksi vuonna 1982. Vuosina 1988–1989 Westerlund oli Tapiolan sosialidemokraattisen työväenyhdistyksen puheenjohtaja. Westerlund oli varsin voimakkaasti mukana myös urheiluelämässä. Hän oli perustamassa Espoon Tapioita ja toimi vuosia seuran puheenjohtajana. Hän toimi pitkään myös toisen espoolaisen urheiluseuran Tapion Hongan puheenjohtajana. Westerlund kuoli pitkäaikaiseen sairauteen 22. helmikuuta 2014 83-vuotiaana. ==Lähteet== ==Aiheesta muualla== * * Seppo Westerlundin muistokirjoitus Helsingin Sanomissa Luokka:Kansanedustajat Luokka:Suomalaiset liberaalit poliitikot Luokka:Espoon kaupunginvaltuutetut Luokka:Suomen puolustusministerit Luokka:Uudenmaan vaalipiiri Luokka:Suomalaiset insinöörit Luokka:Vuonna 1930 syntyneet Luokka:Vuonna 2014 kuolleet
Pirkko Aro

Pirkko Ritva Aro (o.s. Ihari, 28. maaliskuuta 1923 Vihti – 9. marraskuuta 2012 Helsinki) oli suomalainen kansanedustaja (1966–1979) ja poliitikko, joka edusti urallaan Vapaamielisten Liittoa, Liberaalista kansanpuoluetta (LKP) ja Suomen Sosialidemokraattista Puoluetta (SDP). Aro oli koulutukseltaan filosofian maisteri (1946) ja ammatiltaan journalisti. == Poliittinen ura == Aro oli kansanedustaja Helsingin vaalipiiristä vuosina 1966–1979, ensin vuoteen 1973 liberaalien ja sitten sosiaalidemokraattien eduskuntaryhmässä. Aro tuli ensimmäisen kerran valituksi Helsingin kaupunginvaltuustoon vuoden 1964 kunnallisvaaleissa Vapaamielisten Liiton ehdokkaana. Hän oli asettunut ehdolle puolueen puheenjohtajan Teuvo Auran pyynnöstä. Kaupunginvaltuustossa Aro toimi vuosina 1965–1973. Aro oli Vapaamielisten Liiton hallituksen jäsen 1964–1965 ja Liberaalisen kansanpuolueen perustamisen jälkeen sen hallituksen sekä naisjärjestön hallituksen varapuheenjohtaja 1970–1972. SDP:n jäseneksi Aro siirtyi 1970-luvulla, mihin vaikutti sosialidemokraattien yhteisöllisyys. 1980-luvun alussa hän oli Sosialidemokraattisten Naisten Helsingin piiritoimikunnan jäsen. == Yksityiselämä == Aro työskenteli toimitussihteerinä aikakauslehdissä, radiotoimittajana ja televisiossa Tänään kotona -ohjelmassa. Miehensä kuoltua hän aloitti tiedottajan tehtävissä Arabialla ja siirtyi sieltä ensin Villayhtymään ja Raisiolle. Pirkko Aron puoliso oli kirjailija, valtiotieteen maisteri Olli Aro, jonka omaishoitajana hän toimi tämän kuolemaan asti, vuoteen 1968. Heillä oli kolme lasta, joista Pekka O. Aro tunnetaan kansainvälisissä tehtävissä toimineena ammattiyhdistyslakimiehenä. ==Julkaisut ja kirjallisuutta== *Arabia design (1958) *Eipäs vaieta seurakunnassa (1970) *Vieläkin lähellämme (1990) *Pohjois-Savon punainen lanka (1991) *Sata vuotta omin silmin (1995) *Työläisnaisen tarina (1995) *Kotitalousvalistusta työläisnaisille (1999) ==Lähteet== ==Aiheesta muualla== * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Suomalaiset liberaalit poliitikot Luokka:Helsingin kaupunginvaltuutetut Luokka:Helsingin vaalipiiri Luokka:Suomalaiset toimittajat Luokka:Vuonna 1923 syntyneet Luokka:Vuonna 2012 kuolleet